stanford-oval/wikipedia huggingface dataset:
דוח על תזרימי המזומנים
ניתוח דוח על תזרים המזומנים

דוח על תזרים המזומנים יכול לספק מידע רב אודות הפירמה שיכול להיות שימושי למשקיעים הבוחנים את השקעתם בפירמה. יש לשים לב לפעילות שוטפת, תזרים מזומנים שלילי מפעילות שוטפת לאורך זמן יכול לאותת על בעיות בצמיחת הפירמה וחוסר יכולת להפיק מזומנים מפעילותה העיקרית. עם זאת, ייתכן כי חברות בהקמה יציגו תזרים מזומנים שלילי מפעילות שוטפת שנובע מרמת הכנסות נמוכה בשלבי ההקמה.
תזרים מזומנים חיובי מפעילות השקעה יכול להעיד על כך שהחברה מממשת נכסים על מנת לממן את פעילותה השוטפת. תזרים מזומנים שלילי מפעילות השקעה יכול להעיד על התפתחות של החברה והתרחבותה על ידי השקעה בנכסים שבעתיד יגדילו את ההטבות הכלכליות הצפויות לה.
תזרים מזומנים חיובי מפעילות מימון מעיד על כך שהחברה נטלה יותר התחייבויות מאשר פרעה למימון פעולותיה. עם זאת, זה לא בהכרח מעיד על קשיים כלכליים, כמו פירמה בהקמה שממנפת את עצמה.
בכך חשיבותו של הדוח על תזרימי מזומנים אשר נותן פרספקטיבה נוספת אשר לא ניתנת בדוחות הכספיים האחרים לגבי פעילותה של הפירמה.
המובא לעיל הוא בגדר ניתוח כללי גנרי בלבד ויש להתייחס לכל פירמה ולכל סעיף בדו"ח בפני עצמו ובכללותם.
דוח תזרים מזומנים לדוגמה

בגישה העקיפה הדו"ח יוצג בצורה הבאה:
דוח על תזרימי המזומנים לשנה שנסתיימה ביום 31 בדצמבר 2016
|  | 2016> ש"ח |
| --- | --- |
תזרימי מזומנים מפעילות שוטפת: 
רווח (הפסד) נקי לפי דוח רווח והפסד: 150,000
הוצאות מימון: 10,000
הוצאות מיסים: 20,000
רווח (הפסד) תפעולי לפי דוח רווח והפסד: 180,000
הכנסות והוצאות שאינן כרוכות בתזרימי מזומנים: 
הוצאות פחת: 30,000
הוצאות חומ"ס: 5,000
שינויים בסעיפי הון חוזר והתחייבויות: 
קיטון בלקוחות ברוטו: 15,000
גידול בהתחייבויות לספקים: 20,000
מזומנים נטו, שנבעו מפעילות שוטפת: 250,000
תזרימי מזומנים מפעילות השקעה: 
רכישת רכוש קבוע: (100,000)
השקעה לזמן ארוך באיגרות חוב: (40,000)
תמורה ממימוש רכוש קבוע: 60,000
מזומנים נטו, ששימשו לפעילות השקעה: (80,000)
תזרימי מזומנים מפעילות מימון: 
דיבידנד ששולם: (10,000)
הנפקת מניות: 20,000
קבלת הלוואות לזמן ארוך: 50,000
מזומנים נטו, שנבעו מפעילות מימון: 60,000
עליה במזומנים ושווי מזומנים: 230,000
יתרת מזומנים ושווי מזומנים לתחילת השנה: 100,000
יתרת מזומנים ושווי מזומנים לסוף השנה: 330,000
אילו הפירמה הייתה בוחרת להשתמש בגישה הישירה בהצגת הדו"ח, החלק היחיד שהיה משתנה היה הפעילות השוטפת והוא היה מוצג בצורה הבאה:
| --- | --- |
תזרימי מזומנים מפעילות שוטפת: 
תקבולים מלקוחות: 600,000
תשלומים לספקים: (250,000)
תשלומי הנהלה וכלליות: (50,000)
תשלומי מכירה ושיווק: (20,000)
תשלומים אחרים: (30,000)
מזומנים נטו, שנבעו מפעילות שוטפת: 250,000
סך תזרים המזומנים מפעילות שוטפת זהה בשתי השיטות, אולם דרך ההצגה שונה.
האוול דייוויס

| --- | --- |

 לידה:  1690 מילפורד הייבן, הממלכה המאוחדת 
 נהרג:  19 ביוני 1719 (בגיל 29 בערך) פרינסיפה, סאו טומה ופרינסיפה 
 מדינה:  ויילס 
 
האוול דייוויס ( אנגלית: Howell Davis ) (בערך 1690 - 19 ביוני 1719) היה פיראט וולשי. הקריירה הפיראטית שלו נמשכה 11 חודשים בלבד, מה -11 ביולי 1718 עד 19 ביוני 1719, אז שמו לו מארב והרגו אותו. ספינותיו היו הקדוגן, באק, סנט ג'יימס ורובר.
דייוויס השתלט/שדד 15 אוניות אנגליות וצרפתיות.
קריירה קצרה

דייוויס, יליד מילפורד הייבן, פמברוקשייר, ויילס, החל את דרכו בפיראטיות ב־11 ביולי 1718 כאשר ספינת העבדים ״קדוגן״, עליה שימש כקצין שני, נכבשה על ידי הפיראט אדוארד אנגלנד. דייוויס, החליט להצטרף לפיראטים, וקיבל פיקוד על ״קדוגן״ ויצא לברזיל ב -18 ביולי 1718. עם זאת, צוותו החליט להפליג לברבדוס במקום זאת. כאן נכלא דייוויס באשמת הפיראטיות, אך בסופו של דבר שוחרר וחיפש מקלט באזור הפיראטים של ניו פרובידנס בבהאמה.
כאשר נערכו פעולות נגד הפיראטים, בניו פרובידנס על ידי המושל וודס רוג'רס, דייוויס עזב את הספינה ״באק״ עם שישה אנשי צוות נוספים, שכללו את תומאס אנסטיס וולטר קנדי, כדי להשתלט על הספינה עד מרטיניק. דייוויס נבחר לקפטן וניהל פשיטות מבסיסו בקוקון.
בהמשך הוא חצה את האוקיינוס האטלנטי כדי לשדוד משלוחים באזור באיי כף ורדה. אחת הספינות שתפס שם הפכה לספינת הדגל החדשה של דייוויס, ״סן ג'יימס״ עם 26 תותחים. לאחר מכן הוא הקים שותפות עם שודד ים צרפתי אוליבייה לבאסור, המכונה לה בוזה, וקברניט נוסף באונית פיראטים, תומאס קוקלין. השותפות נמשכה עד שהתפרקה כתצאה מוויכוח ביניהם שהם היו שיכורים. דייוויס עבר לספינה ״רובר״ עם 32 תותחים, והפליג דרומה ותפס ספינות עם מטען עשיר יותר בחוף הזהב (גאנה). אחד מאסיריו היה עמיתו הוולשי ברתולומיאו רוברטס, שנועד להתפרסם עוד יותר כפיראט, כמו גם תומאס סאטון, שהפליג לצד רוברטס במשך כל הקריירה הפיראטית שלו.
תחבולות והונאה

דייוויס היה אדם פיקח ומקסים, והתחזה לרב חובל פרטי ולגיטימי שהוליך שולל את מפקד המצודה הבריטית שהחזיקה עבדים בגמביה. לאחר שהשתלט על מפקד המצודה בזמן ארוחת קבלת פנים, דייוויס החזיק בו כבן ערובה, עד שקיבל כופר ב -2,000 פאונד בזהב.
פעם אחרת, תפס ספינה צרפתית חזקה וגדולה, כאשר הניף להפחידה, את דגל הפיראטים השחור שנלקח מספינה גדולה שתפס. שהייתה חמושה מאוד. הצרפתים הניחו שזאת הספינה השנייה והם נכנעו במהירות.
עם זאת, כשניסה שוב לבצע את העמדת הפנים הזאת, כשהוא התחזה לצייד פיראטים של הצי המלכותי כדי לחטוף את מושל האי הפורטוגלי פרינסיפה, המושל הבין זאת. דייוויס הוזמן להגיע למבצר להרמת כוס יין. בדרך לשם, המושל ארגן מארב לפיראטים, ודייוויס נורה למוות ב -19 ביוני 1719. ברתולומיאו רוברטס נבחר כמחליפו על ידי צוות הספינה, והוא פשט על האי כנקמה בהמשך הלילה.
קפטן ויליאם סניילגראב, שנלכד על ידי הפיראטים בשנת 1719, כתב מאוחר יותר סיכום על ניסיונו הימי, על נפילתו בשבי שודדי ים. הוא הגיע למסקנה שדייוויס ״היה אדם אנושי נדיב ביותר".
בתרבות הפופולרית

האגדה של האוול דייוויס העניקה השראה ליצירות בדיוניות כמו ״שודדי האצולה״ מאת ר. ל. ז'אן.
דמותו של האוול דייוויס מופיעה כדמות משנית במשחק Assassin's Creed IV: Black Flag.
הערות שוליים

↑  Sanders, Richard (2007). If a Pirate I Must Be...: The True Story of Black Bart, King of the Caribbean Pirates. New York: Skyhorse Publishing Inc.
↑  Breverton p. 252
דיוקן של האוול דייוויס, על רקע ספינת הולנדית ששדד. ציור פרסומות לסיגרים משנת 1888
דיסקוגרפיה של מייגן די סטליון

| דיסקוגרפיה של מייגן די סטליון |
| --- | --- |
  מייגן די סטליון, 2019
 אלבומי אולפן ↙:  2
 אלבומי אוסף ↙:  1
 מיני-אלבומים ↙:  3
 סינגלים ↙:  38
 מיקסטייפים ↙:  3
 סינגלים שיווקיים ↙:  3
הראפרית האמריקאית מייגן די סטליון הוציאה שני אלבומי אולפן, אלבום אוסף אחד, שלושה מיקסטייפים, שלושה מיני-אלבומים, 38 סינגלים (כולל 12 כאמנית אורחת), ושני סינגלים שיווקיים. בתחילת הקריירה שלה, מייגן די סטליון הוציאה את המיקסטייפים הלא מסחריים, הבלעדיים לסאונדקלאוד, Rich Ratchet משנת 2016 ומייגן מיקס משנת 2017. היא עשתה את הופעת הבכורה הרשמית שלה כסולנית על ידי הוצאה מסחרית של המיני אלבום המקצועי הראשון שלה, Make It Hot, ב-18 בספטמבר 2017, ואחריו המיני אלבום השני שלה, Tina Snow, ב-21 בדצמבר 2018.
כשמייגן די סטליון זכתה לפופולריות לאומית במיינסטרים בשנת 2019, הסינגל "Big Ole Freak" העניק לסטליון את כניסתה הראשונה אי פעם לבילבורד הוט 100 ואת הסינגל הראשון שלה שקיבל תואר פלטינה על ידי איגוד תעשיית ההקלטות האמריקאי. המיקסטייפ הגדול הראשון שלה שיצא תחת חברת תקליטים, Fever, יצא ב-17 במאי 2019, והגיע למקום ה-10 בבילבורד 200 בארצות הברית, מה שהפך אותו לפרויקט הראשון של סטליון שעשה זאת. הסינגל השני מהמיקסטייפ, "Cash Shit", בהשתתפות הראפר דה-בייבי, הגיע למקום ה-36 בהוט 100 והגיע לראש מצעד הרדיו האורבני בארצות הברית. באוגוסט 2019, סטליון הוציאה את הסינגל "Hot Girl Summer" בהשתתפות ניקי מינאז' וטיי דולה סיין, שהגיע למקום ה-11 בהוט 100, כמו גם תואר פלטינה על ידי איגוד תעשיית ההקלטות האמריקאי.
המיני אלבום השלישי של מייגן די סטליון, Suga יצא ב-6 במרץ 2020. המיני אלבום יגיע מאוחר יותר למקום השביעי בבילבורד 200, והפך למיקום השיר הגבוה ביותר שלה במצעד נכון לאוגוסט 2020. רמיקס לסינגל "Savage" הכולל את הזמרת האמריקאית ביונסה הגיע למקום הראשון בבילבורד הוט 100 במאי 2020, והפך לשיר במקום הראשון הראשון של סטליון בקריירה שלה. תוך זמן קצר היא זכתה להישג זה שוב בשיר "WAP" של הראפר קארדי בי. השיר הפך בנוסף למקום הראשון של סטליון במדינות כמו אוסטרליה, קנדה, אירלנד, בריטניה וניו זילנד.
אלבומים > אלבומי אולפן

| שם | פרטים | מיקומי שיא "—" מציין אלבום שלא נכנס למצעד או לא יצא באותה מדינה> ארצות הברית  | מיקומי שיא "—" מציין אלבום שלא נכנס למצעד או לא יצא באותה מדינה> ארצות הברית R&B/ היפ הופ  | מיקומי שיא "—" מציין אלבום שלא נכנס למצעד או לא יצא באותה מדינה> אוסטרליה  | מיקומי שיא "—" מציין אלבום שלא נכנס למצעד או לא יצא באותה מדינה> אירלנד  | מיקומי שיא "—" מציין אלבום שלא נכנס למצעד או לא יצא באותה מדינה> בלגיה (פלנדריה)  | מיקומי שיא "—" מציין אלבום שלא נכנס למצעד או לא יצא באותה מדינה> בריטניה  | מיקומי שיא "—" מציין אלבום שלא נכנס למצעד או לא יצא באותה מדינה> הולנד  | מיקומי שיא "—" מציין אלבום שלא נכנס למצעד או לא יצא באותה מדינה> ניו זילנד  | מיקומי שיא "—" מציין אלבום שלא נכנס למצעד או לא יצא באותה מדינה> צרפת  | מיקומי שיא "—" מציין אלבום שלא נכנס למצעד או לא יצא באותה מדינה> קנדה  | תואר |
| --- | --- | --- | --- | --- | --- | --- | --- | --- | --- | --- | --- | --- |
| Good News |  יצא לאור: 20 בנובמבר 2020  חברת תקליטים: 1501 סרטפייד ‏•‏‏ 300  דירוג Metacritic: 85/100 | 2 | 1 | 41 | 22 | 91 | 46 | 77 | 22 | 107 | 9 |  ארצות הברית פלטינה |
| Traumazine |  יצא לאור: 12 באוגוסט 2022  חברת תקליטים: 1501 סרטפייד ‏•‏‏ 300  דירוג Metacritic: 80/100 | 4 | 3 | 68 | — | 190 | 65 | — | 27 | 149 | 19 |  ארצות הברית זהב |
אלבומים > אלבומי אוסף

| שם | פרטים | מיקומי שיא "—" מציין אלבום שלא נכנס למצעד או לא יצא באותה מדינה> ארצות הברית  | מיקומי שיא "—" מציין אלבום שלא נכנס למצעד או לא יצא באותה מדינה> ארצות הברית R&B/ היפ הופ  | מיקומי שיא "—" מציין אלבום שלא נכנס למצעד או לא יצא באותה מדינה> קנדה  | תואר |
| --- | --- | --- | --- | --- | --- |
| Something for Thee Hotties |  יצא לאור: 29 באוקטובר 2021  חברת תקליטים: 1501 סרטפייד ‏•‏‏ 300 | 5 | 3 | 69 |  ארצות הברית זהב |
מיני-אלבומים

| שם | פרטים | מיקומי שיא "—" מציין אלבום שלא נכנס למצעד או לא יצא באותה מדינה> ארצות הברית  | מיקומי שיא "—" מציין אלבום שלא נכנס למצעד או לא יצא באותה מדינה> ארצות הברית R&B/ היפ הופ  | מיקומי שיא "—" מציין אלבום שלא נכנס למצעד או לא יצא באותה מדינה> אסטוניה | מיקומי שיא "—" מציין אלבום שלא נכנס למצעד או לא יצא באותה מדינה> הולנד  | מיקומי שיא "—" מציין אלבום שלא נכנס למצעד או לא יצא באותה מדינה> צרפת  | מיקומי שיא "—" מציין אלבום שלא נכנס למצעד או לא יצא באותה מדינה> קנדה  | תואר |
| --- | --- | --- | --- | --- | --- | --- | --- | --- |
| Make It Hot |  יצא לאור: 18 בספטמבר 2017  חברת תקליטים: 1501 סרטפייד | — | — | — | — | — | — | אלבום ללא תואר |
| Tina Snow |  יצא לאור: 8 ביוני 2018  חברת תקליטים: 1501 סרטפייד ‏•‏‏ 300 | 166 | — | — | — | — | — | אלבום ללא תואר |
| Suga |  יצא לאור: 6 במרץ 2020  חברת תקליטים: 1501 סרטפייד ‏•‏‏ 300  דירוג Metacritic: 77/100 | 7 | 6 | 37  | 56 | 149 | 17 |  ארצות הברית זהב |
מיקסטייפים

| שם | פרטים | מיקומי שיא "—" מציין אלבום שלא נכנס למצעד או לא יצא באותה מדינה> ארצות הברית  | מיקומי שיא "—" מציין אלבום שלא נכנס למצעד או לא יצא באותה מדינה> ארצות הברית R&B/ היפ הופ  | תואר |
| --- | --- | --- | --- | --- |
| Rich Ratchet |  יצא לאור: 2016 | — | — | אלבום ללא תואר |
| Megan Mix |  יצא לאור: 2017 | — | — | אלבום ללא תואר |
| Fever |  יצא לאור: 17 במאי 2019  חברת תקליטים: 1501 סרטפייד ‏•‏‏ 300  דירוג Metacritic: 81/100 | 10 | 6 |  ארצות הברית זהב |
סינגלים > כמוזיקאית אורחת

| שם | שנה | מיקומי שיא> US Bub. | מיקומי שיא> R&B/HH | מיקומי שיא> US Rap | אלבום |
| --- | --- | --- | --- | --- | --- |
| "No Pressure" (דרביי בשיתוף מייגן די סטליון) | 2018 | — | — | — | סינגל ללא אלבום |
| "Poledancer" (וייל בשיתוף מייגן די סטליון) | 2018 | — | — | 23 | Wow... That's Crazy |
| "Bestie" (באד בייבי בשיתוף מייגן די סטליון) | 2019 | — | — | — | סינגל ללא אלבום |
| "She Live" (מקסו קרים בשיתוף מייגן די סטליון) | 2019 | — | — | — | סינגל ללא אלבום |
| "Three Point Stance" (ג'וסי ג'יי בשיתוף סיטי גירלס ומייגן די סטליון) | 2019 | — | — | — | סינגל ללא אלבום |
| "Pastor" (קוואבו וסיטי גירלס בשיתוף מייגן די סטליון) | 2019 | — | — | — | Control the Streets, Vol. 2 |
| "Pose" (יו גוטי בשיתוף ליל עוזי ורט ומייגן די סטליון) | 2019 | 8 | — | 25 | Untrapped |
| "Big Booty" (גוצ'י מיין בשיתוף מייגן די סטליון) | 2019 | 4 | — | 17 | Woptober II |
| "Fkn Around" (פוני פפל בשיתוף מייגן די סטליון) | 2019 | — | — | — | — |
| "RNB" (יאנג דולף בשיתוף מייגן די סטליון) | 2019 | — | — | — | — |
| "WAP" (קארדי בי בשיתוף מייגן די סטליון) | 2019 | — | — | — | יפורסם בהמשך |
"Thick (Remix)" (DJ Chose featuring Megan Thee Stallion): 
"34+35 (Remix) (אנ')" (אנ'): 
"Beautiful Mistakes (אנ')" (אנ'): 
| "On Me (Remix)" (ליל בייבי בהשתתפות מייגן די סטליון) | 2021 | — | — | — | — |
| "I Did It" (די ג'יי חאלד בהשתתפות פוסט מאלון, מייגן די סטליון, ליל בייבי ודה-בייבי) | 2021 | 43 | 17 | 99 | 48 |
| "Butter (Remix)" (BTS בהשתתפות מייגן די סטליון) | 2021 | — | — | — | — |
| "It Was a... (Masked Christmas) "(ג'ימי פאלון בהשתתפות אריאנה גרנדה ומייגן די סטליון) | 2021 | — | — | — | — |
| "Bongos" (קארדי בי בהשתתפות מייגן די סטליון) | 2023 | יפורסם בהמשך | יפורסם בהמשך | יפורסם בהמשך | יפורסם בהמשך |
סינגלים שיווקיים

| שם | שנה |
| --- | --- |
"Stalli (Freestyle)": 2017
"Fire in the Booth, Pt.1": 2019
"Flamin' Hottie": 2022
שירים נוספים

| שם | שנה | מיקומי שיא "—" מציין סינגל שלא נכנס למצעד או לא יצא באותה מדינה> ארצות הברית  | מיקומי שיא "—" מציין סינגל שלא נכנס למצעד או לא יצא באותה מדינה> ארצות הברית R&B/ היפ הופ  | תואר | אלבום |
| --- | --- | --- | --- | --- | --- |
| "Freak Nasty" | 2019 | — | — |  ארצות הברית זהב | סינגל ללא אלבום |
| "Handsome" (צ'אנס הראפר בהשתתפות מייגן די סטליון) | 2019 | — | 45 | סינגל ללא תואר | The Big Day |
| "Nasty" (דה-בייבי בהשתתפות אשנטי ומייגן די סטליון) | 2020 | 50 | 20 |  ארצות הברית זהב | Blame It on Baby |
ביאורים

↑  "Hot Girl Summer" הגיע למקום השני במצעד הסינגלים החמים של ניו זילנד.
↑  "Hot Girl Summer" הגיע למקום ה-103 במצעד מכירות הסינגלים הצרפתי.
↑  "Diamonds" נכנס למקום העשירי במצעד השירים מתחת להוט 100.
↑  "Diamonds" הגיע למקום ה-23 במצעד הסינגלים החמים של ניו זילנד.
↑  "Captain Hook" הגיע למקום ה-26 במצעד הסינגלים החמים של ניו זילנד.
↑  "Girls in the Hood" הגיע למקום העשירי במצעד הסינגלים החמים של ניו זילנד.
↑  "Don't Stop" הגיע למקום ה-28 במצעד הסינגלים החמים של ניו זילנד.
↑  "Body" הגיע למקום החמישי במצעד הסינגלים החמים של ניו זילנד.
↑  "Cry Baby" הגיע למקום ה-41 במצעד הסינגלים העצמאיים הבריטי.
↑  "Thot Shit" הגיע למקום החמישי במצעד הסינגלים החמים של ניו זילנד.
↑  "SG" הגיע למקום השני במצעד השירים מתחת להוט 100.
↑  "SG" הגיע למקום ה-24 במצעד הסינגלים הדיגיטליים הבריטי.
↑  "SG" הגיע למקום החמישי במצעד הסינגלים החמים של ניו זילנד.
↑  "Lick" הגיע למקום ה-20 במצעד השירים מתחת להוט 100.
↑  "Plan B" הגיע למקום השלישי במצעד הסינגלים החמים של ניו זילנד.
↑  "Pressurelicious" הגיע למקום ה-18 במצעד הסינגלים החמים של ניו זילנד.
↑  "Her" הגיע למקום השישי במצעד הסינגלים החמים של ניו זילנד.
↑  "Ungrateful" הגיע למקום ה-28 במצעד הסינגלים החמים של ניו זילנד.
↑  "On Me (Remix)" הגיע למקום השביעי במצעד השירים הדיגיטליים.
↑  "It Was a... (Masked Christmas)" הגיע למקום ה-38 במצעד הפופ איירפליי.
דניאיל חארמס

| --- | --- |

 לידה:  17 בדצמבר 1905 (יוליאני) סנקט פטרבורג, האימפריה הרוסית 
 פטירה:  2 בפברואר 1942 (בגיל 36) סנקט פטרבורג, ברה"מ 
 מדינה:  האימפריה הרוסית, ברית המועצות 
 שם עט:  Хармс, Daniil Charms 
 מקום לימודים:  Saint Peter's School 
 שפות היצירה:  רוסית 
 סוגה:  פרוזה, מסה, דרמה, שירה 
 זרם ספרותי:  מודרניזם 
 יצירות בולטות:  The Old Woman, Elizaveta Bam, Incidences 
 תקופת הפעילות:  מ-1925 
 בן או בת זוג:  Marina Vladimirovna Durnovo 
 חתימה:   
 
דניאיל איבנוביץ' חארמס (ברוסית: Даниил Иванович Хармс; נולד ב-(17 בדצמבר 1905  בסנקט פטרבורג ומת בכלא הרוסי ב-2 בפברואר 1942) היה סופר וסאטיריקן של התקופה הסובייטית המוקדמת, שכתב בסגנונות הסוריאליזם והאבסורד.
חייו

נולד בשם דניאיל איבנוביץ' יובאצ'וב (רוסית: Даниил Иванович Ювачёв). את שם העט "חארמס" (Kharms) המציא בתקופת לימודיו בתיכון הגרמני היוקרתי "פטרשולה" (Peterschule), כנראה בהשפעת אהדתו לשרלוק הולמס של ארתור קונאן דויל. בשהותו שם, למד את יסודות השפות האנגלית והגרמנית. שמות עט נוספים בהם השתמש היו "חורמס" (Khorms), "צ'ארמס" (Charms), "שאראדם" (Shardam) ועוד.
ב-1924 נכנס חארמס לטכניון לחשמל של לנינגרד, משם נזרק עקב "חוסר השתתפות בפעילויות חברתיות". אחרי גירושו, התמסר לחלוטין לספרות ולעיסוק בה. ב-1927 הוקמה אגודת כותבי ספרות הילדים הרוסית, וחארמס הוזמן להיות חבר בה. בשנים 1928 עד 1941, חארמס עסק בספרות לילדים ללא הרף.
חארמס הואשם בפעילות אנטי-סובייטית, ובתחילת שנות ה-30 נכלא, נשפט, ונידון לגלות בקורסק שבמרכז רוסיה. שנתיים לאחר מכן חזר ללנינגרד, כאשר שמו מופיע ברשימה של אנשים חשודים פוליטית, ואיום במאסר נוסף מרחף מעל ראשו. ביולי 1941, במהלך המצור על לנינגרד, חארמס נעצר בשנית באשמת תבוסתנות. הוא גווע ברעב ומת ב-2 בפברואר 1942. בן 36 בלבד במותו.
עבודתו

רוב סיפוריו של חארמס הם גפניות: מעין סיפור-מקרה קצר, לעיתים קטע מחזה, תיאור כללי ולא מפורט של התרחשות. לעיתים קרובות אורכן לא עולה על מספר פיסקאות בודדות. בסיפוריו של חארמס מוצגות, לחלופין, סצנות של עוני ומחסור וכן התרחשויות פנטסטיות וחלומיות וקומדיה נרחבת. לא פעם משולבות בהן הופעות פארודיות ולא הולמות של סופרים רוסים מפורסמים ומוערכים, כמו אלכסנדר פושקין וניקולאי גוגול.
עולמו של חארמס הוא בלתי צפוי ומאופיין באי-סדר; דמויות חוזרות על אותן הפעולות פעמים רבות וברציפות, ומתנהגות באופן לא רציונלי; עלילות ליניאריות מתחילות להתפתח אך מופרעות על ידי קטסטרופות בלתי מוסברות אשר שולחות אותן לכיוונים שונים לחלוטין.
בשנות ה-20 של המאה ה-20, לקח חארמס חלק בהקמת האובריו (רוסית: ОБэРИу) - איגוד אמנות ריאליסטית, והיה לאחד ממובילי האמנות השמאלנית. בשנות ה-30, כאשר הזרם המרכזי של הספרות הסובייטית הלך ונהיה יותר ויותר שמרני ביחס לקווים המנחים של הריאליזם הסובייטי, חארמס מצא מחסה בספרות הילדים. רבים מן הסיפורים הקצרים והפואמות שחיבר עבור ילדים ופורסמו במגזינים סובייטיים שונים, נחשבים ליצירות קלאסיות בסוגה זו, ועד היום כ-20 ספרי הילדים שפרסם מוכרים היטב ואהובים מאוד ברוסיה.
כתביו של חארמס למבוגרים לא פורסמו בימי חייו והתגלו לציבור רק לאחר מותו של סטלין. בסוף שנות ה-50 ובתחילת שנות ה-60, החלו הסמיזדט (אנגלית: Samizdat; התפוצה המחתרתית של ספרות שדוכאה על ידי המשטר הסובייטי) לאסוף אותם ולפרסמם במידה מוגבלת. אולם, רק בסוף שנות ה-80, עת החל המשטר הקומוניסטי לקרוס, פורסמו יצירותיו ברוסיה באופן רחב. למערב הגיעו הכתבים כבר בשנות ה-60, כאשר חוקרים-סלאביסטיים מארצות הברית ביקרו ברוסיה ופרסמו בגרמניה, בצרפת ובארצות הברית טקסטים ששמעו ממכריהם במוסקבה או בלנינגרד. אסופה מלאה של כתבי חארמס ששרדו פורסמה בברמן, בארבעה כרכים, בשנים 1988-1978.
ספרו שתורגם לעברית

אני אוהב לשבור לאנשים את הפרצוף, תרגם מרוסית; רועי חן, ספרית מעריב, אור יהודה, תשס"ג 2003.
גורלה של אשת הפרופסור, אסופת סיפורים, תרגמה מרוסית; יוליה אגמון, הוצאת פרפר, תשפ"ד 2024.
הבאטמן שצוחק

| --- | --- |

 יוצרים:  סקוט סניידר וגרג קאפולו
 מידע
 שם אמיתי:  ברוס ויין
 סטטוס:  פעיל
 בסיס:  הר האתגרים
 מקום לידה:  העיר גות'אם
 גזע:  בן אדם
 מין:  זכר
 מקצוע:  אמן לחימה, רוצח המונים
 נטייה:  רע
 כוחות:  ראיית הפחדים העמוקים של קורבנותיו יכולת לגרימת אי שפיות כישורי בלשות לוחם מיומן
 כלי נשק:  כתר קרניים טלקניתי באטרנג הגז של הג'וקר קלפים קוסמיים נשק חם
 אזרחות:  ארצות הברית 
 דמויות קשורות
 אויבים:  באטמן 
 
הבאטמן שצוחק (באנגלית: The Batman Who Laughs) הוא נבל-על בדיוני המופיע בחוברות הקומיקס של חברת DC. הבאטמן שצוחק הוא גרסה מקבילה לבאטמן המגיעה מהיקום האפל והוא שילוב בין באטמן לג'וקר. הדמות הופיעה לראשונה בקרוסאובר "Dark Nights: Metal" משנת 2017 ולאחר מכן קיבלה הרצה משלה בסיפור "Batman/Superman" בשנת 2019 ובסיפור "Year of the Villain" ביחד עם לקס לות'ור. הדמות נוצרה על ידי סקוט סניידר וגרג קאפולו.
היסטוריה פרסומית

הבאטמן שצוחק נוצר על ידי סקוט סניידר וגרג קאפולו והופיעה לראשונה בחוברת "Dark Days: The Casting".
סניידר הסביר על הדמות בראיון עבור המגזין "הוליווד רפורטר": ”הוא מייצג את הסיוט הכי גדול של באטמן שפתאום קם לחיים: מה היה קורה אם באטמן היה נדבק ברעל של הג'וקר ומאבד כל צלם של מוסריות. השאיפה הגדולה שלו זה להפוך את גות'אם לסיוט הכי גדול של ברוס ויין”.
סניידר קיווה שהדמות תהיה פופולרית מספיק כדי שתופיע בחוברת סולו משלה וסבר שהמאייר מארק סימפסון מתאים למשימה.
הבאטמן שצוחק הושווה לשופט דרד מבחינה עיצובית. הכותב סקוט סניידר אישר שהדמויות דומות מעט.
יכולות ונשק

לבאטמן שצוחק אותן יכולות של באטמן המרכזי מיקום DC. הכתר שסביב עיניו עשוי ממתכת אפלה ומאפשר לו לראות פחדים ואפלה וכן לחזות את המהלך הבא של יריביו ולהתל בהם באמצעות ניצול פחדיהם.
הבאטמן שצוחק משתמש במקלעים, רובים, סכינים ושרשראות עם באטראנג בקצותיהן.
עיבודים > משחקי וידאו

במשחק "מורטל קומבט 11" ישנו סקין בשם "הבאטמן שצוחק" עבור הדמות Noob Saibot שהופץ עם סקינים נוספים בחבילת ההרחבה שכללה את דמותו של הג'וקר.
במשחק הרשת "DC Universe Online" הבאטמן שצוחק היה האנטגוניסט הראשי בפרק "Metal Part 1" ובמסגרת הסיפור, הוא תימרן את דמויות הגיבורים (שחקני המשחק) כדי שיביאו לו מתכת אפלה שבעזרתה הוא ישאב את כדור הארץ ליקום האפל. הדמות חוזרת בהמשך בפרק "Metal Part 2" ומנסה לפוצץ פאב במשחק שבו הגיבורים נמצאים בעזרת פצצה שמורכבת מרעל הג'וקר, אך לבסוף הובס ביחד עם האבירים האפלים הנוספים וברבאטוס.
הבאטמן שצוחק מופיע כסקין במשחק פורטנייט.
עיבודים > משחקי קופסה

המשחק "The Batman Who Laughs Rising" משנת 2020.
הערות שוליים

↑  Graeme McMillan, Graeme McMillan, ‘Batman Who Laughs’ Reveals Dark Knight’s Worst Fears (Exclusive Preview), The Hollywood Reporter, ‏2018-12-03 (באנגלית אמריקאית)
↑  Brown: The Batman Who Laughs seems inspired by Judge Death, lfpress (ב־Canadian English)
קטגוריה:באטמן: דמויות
האזור הנאוטרופי

האזור הנאוטרופי
הר טפואי בברזיל.
יער מוצף באמזונאס.
האזור הנאוטרופי (באנגלית: Neotropical realm) הוא אחד משמונת האזורים הביוגאוגרפים שמחלקים את שטח כדור הארץ.
האזור הנאוטרופי כולל את דרום ומרכז אמריקה, אזורי השפלה במקסיקו, האיים הקריביים ודרום פלורידה. האזור מוגדר על פי הדמיון בפלורה ובפאונה. הפלורה והפאונה של האזור שונים משל האזור הנארקטי (הכולל את רוב צפון אמריקה), בשל ההפרדה הארוכה שהתקיימה בין שתי היבשות. היווצרותו של מצר פנמה לפני כשלושה מיליון שנה חיברה בין שתי היבשות, והביאה לנדידת מינים ביניהן. 
ברוב האזור הנאוטרופי למעט דרום ארצות הברית,צ'ילה וארגנטינה יש אקלים טרופי.
לפי תאוריית נדידת היבשות, הייתה דרום אמריקה חלק מגונדוונה, שכללה גם את אפריקה, אוסטרליה, הודו, ניו זילנד ואנטארקטיקה. האזור הנאוטרופי משתף שושלות אבולוציוניות עם יבשות אלו, כדוגמת חיות כיס והפלורה האנטארקטית (אף שלרוב צמחים אלה נחשבים לבני ממלכה אחרת - הממלכה האנטארקטית).
אמריקה הדרומית נפרדה מאפריקה לפני כ-110 מיליון שנה, ולפני כ-2-3 מיליון שנה חוברה היבשת עם צפון אמריקה על ידי מצר פנמה. החיבור שנוצר בין היבשות, הביא להגירת מינים בין היבשות: האבות הקדמוניים של אופוסום וירג'יניה והארמדיליים הגיעו לאמריקה הצפונית מהדרום, ואילו האבות הקדמוניים של הגמליים הדרום אמריקניים, בהן הלמה, מקורם באמריקה הצפונית. תהליך זה של הגירת המינים נקרא ההחלפה האמריקנית הגדולה והוא הביא להיכחדותם של מינים דרום אמריקניים רבים.
קבוצות שהתפתחו באזור הנאוטרופי

31 משפחות של עופות אנדמיים לאזור הנאוטרופי, למעלה מפי שניים מכל אזור אקולוגי אחר. בין משפחות עופות אלו נמנים הראיים (ננדו), טינמיים, הוקיים והטוקניים. משפחות עופות שמקורן מדרום אמריקה הם הקוליבריים והגדרוניים (Troglodytidae). יונקים שמקורם מהאזור הנאוטרופי הם על-סדרת הדלשינאים (הכוללת דובי נמלים, עצלנאים וארמדילאים), קופים רחבי אף, המכרסמים מתת-הסדרה דמויי קביה (קפיבארה, שרקן, צ'ינצ'ילה), סדרת האופוסומים וסדרת חדפאי כיס. 43 משפחות ותת משפחות של דגים אנדמיים לאזור הנאוטרופי, יותר מכל אזור אקולוגי אחר. אלו כוללים למעלה מ-5,700 מינים, ובהם המינים מסדרת דגי-חשמל טרופיים, ממשפחת החריתיים (Characidae), משפחת הלוריקידיים (Loricariidae), מתת משפחת Cichlinae (תת משפחת של אמנוניים), תת-משפחת Poeciliinae (תת משפחה של גמבוזיים). דוגמאות לקבוצות נוספות בעלי חיים שעיקר תפוצתן הוא באזור הנאוטרופי: תנריים (Furnariidae), ציפורי נמלים (Thamnophilidae), טנגריים (Thraupidae), קיימנים (Caimaninae), דנדרובטיים (Dendrobatidae) ו-Gonyleptidae.
משפחות צמחים שמקורן מהאזור הנאוטרופי הם ברומליים (Bromeliaceae), קאניים (Cannaceae) והמרנטיים (Heliconiaceae). מיני צמחים שמקורם מהאזור הנאוטרופי כוללים: תפוח אדמה (Solanum tuberosum), עגבנייה (Solanum lycopersicum), קקאו (Theobroma cacao), תירס (Zea mays), שעועית ירוקה (Phaseolus lunatus), כותנה (Gossypium barbadense), מניהוט מצוי (Manihot esculenta), בטטה (Ipomoea batatas), ירבוז מזניב (Amaranthus caudatus) וקינואה (Chenopodium quinoa).
חיות האופייניות לאזור

עצלן חום-גרון
קוליברי
קפיבארה מצויה
בסיליסק מצוי
דג ממשפחת השרייניים
קיימן ז'קרה
גואנקו
טוקן ססגוני מקור